Debbie Harryová

Deborah Ann „Debbie“ Harry (*1. júla 1945 ako Angela Trimble, Miami, Florida, USA) je americká speváčka, skladateľka, textárka a herečka. Najviac je známa ako speváčka v punk/new wave skupine Blondie.

Osobný život a začiatky v kariére 
Narodila sa v Miami v štáte Florida a o tri mesiace bola adoptovaná manželmi Catherine a Richardom Smithom Harryovcami, majiteľmi obchodu so suvenírmi v Hawthorne v štáte New Jersey. Ako tínedžerka navštevovala Hawthorne High School, ktorú absolvovala v roku 1963, neskôr chodila na  Centenary College v Hackettstowne v štáte New Jersey kde úspešne doštudovala v roku 1965. Pred začatím speváckej kariéry sa presťahovala do New Yorku a koncom 60-ych rokov pracovala rok ako sekretárka. Potom bola servírkou, go-go tanečnicou a hosteskou „Playboy Bunny“.

Koncom 60. rokov Harry začala svoju hudobnú kariéru ako sprievodná speváčka folk-rockovej skupiny The Wind in the Willows. V roku 1974 vstúpila do skupiny The Stilettos, do ktorej sa krátko potom pripojil aj budúci gitarista skupiny Blondie a jej budúci priateľ Chris Stein.

Po odchode z tejto skupiny Harry a Stein založili kapelu Angel and the Snake. Tú neskôr premenovali na Blondie.

Referencie

Iné projekty

Externé odkazy 
 Oficiálna webstránka Debbie Harry

Folkové speváčky USA
Popové speváčky USA
Rockové speváčky USA
Textári piesní USA
Speváci-skladatelia USA
Skladatelia modernej hudby USA
Herečky USA
Osobnosti z Miami
Členovia skupiny Blondie